Die wêreld in foto’s – 12 Oktober 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Lede van die Hell’s Angels-motorfietsgroep kom aan by die begrafnis van ŉ takhoof in Giessen, Duitsland. Die president van die Duitse tak is verlede week by die groep se klubhuis doodgeskiet. Foto: Michael Probst/AP Die Salton Sea is die grootste meer in Kalifornië wat jaarliks ongeveer 1, 5 miljoen toeriste trek. Nou is die meer in ŉ ekologiese krisis weens droogte en besoedeling. Foto: Xinhua/Yang Lei) (zw) ŉ Koevert met Koning Charles X se hare is steeds ná 200 jaar in Gorizia, Italië, die plek waar hy sy laaste dae uitgeleef het, bewaar. Ná sy dood is Koning Charles in Nova Gorica in Slowenië begrawe. ŉ Groep geskiedkundiges en rojaliste van Frankryk het onlangs ŉ veldtog begin om dié koninklike se oorskot terug te neem na Frankryk. Foto: Darko Bandic/AP Rafael Nadal van Spanje verlaat die baan ná sy nederlaag teen Viktor Troicki van Serwië, tydens die Sjanghai Meesters-toernooi in die Qizhong Forest Sports City Tennis-sentrum in Sjanghai, China. Foto: Andy Wong/AP Die Russiese ontwerper, Slava Zaitsev (78) staan reg vir ŉ foto by sy huis in Moskou, Rusland. Dié ontwerper maak steeds, op sy ouderdom, twee klerereekse per jaar. Hy het sy skeppings vanjaar by die modeweek in Rusland vertoon. Foto: Pavel Golovkin/AP